CELEX: 62012CA0380
Language: el
Date: 2014-01-23 00:00:00
Title: Υπόθεση C-380/12: Απόφαση του Δικαστηρίου (δέκατο τμήμα) της 23ης Ιανουαρίου 2014 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — X BV κατά Staatssecretaris van Financiën (Δασμολογικές κλάσεις — Αποχρωστική γη — Κεφάλαιο 25 της Συνδυασμένης Ονοματολογίας — Δασμολογική κλάση 2508 — Έννοια των «προϊόντων που έχουν αποπλυθεί» — Αφαίρεση ακαθαρσιών χωρίς μεταβολή της δομής του προϊόντος — Κεφάλαιο 38 της Συνδυασμένης Ονοματολογίας — Δασμολογική κλάση 3802 )

29.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/9
            
         Απόφαση του Δικαστηρίου (δέκατο τμήμα) της 23ης Ιανουαρίου 2014 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — X BV κατά Staatssecretaris van Financiën
   (Υπόθεση C-380/12) (1)
   
   (Δασμολογικές κλάσεις - Αποχρωστική γη - Κεφάλαιο 25 της Συνδυασμένης Ονοματολογίας - Δασμολογική κλάση 2508 - Έννοια των «προϊόντων που έχουν αποπλυθεί» - Αφαίρεση ακαθαρσιών χωρίς μεταβολή της δομής του προϊόντος - Κεφάλαιο 38 της Συνδυασμένης Ονοματολογίας - Δασμολογική κλάση 3802)
   2014/C 93/14
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   X BV
   
      κατά
   
   Staatssecretaris van Financiën
   
      Αντικείμενο
   
   Αίτηση προδικαστικής αποφάσεως — Hoge Raad der Nederlanden — Κοινό Δασμολόγιο — Κατάταξη των εμπορευμάτων — Αποχρωστική γη — Κατάταξη στη διάκριση 2508 40 00 ή στη διάκριση 3802 90 00 της Συνδυασμένης Ονοματολογίας — Έννοια της αφαιρέσεως ακαθαρσιών κατά τη σημείωση 1 του κεφαλαίου 25 της Συνδυασμένης Ονοματολογίας
   
      Διατακτικό
   
   
               1)
            
            
               Η έκφραση «αφαίρεση ακαθαρσιών» που περιέχεται στη σημείωση 1 του κεφαλαίου 25 της Συνδυασμένης Ονοματολογίας που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1549/2006 της Επιτροπής, της 17ης Οκτωβρίου 2006, καλύπτει την αφαίρεση χημικών συστατικών που λόγω φυσικών περιστάσεων βρίσκονται σε ένα σε ακατέργαστη μορφή ορυκτό προϊόν, εφόσον η αφαίρεση αυτή βελτιώνει τη δυνατότητα των επίμαχων προϊόντων να επιτύχουν τον εγγενή προορισμό τους, πράγμα που στο εθνικό δικαστήριο απόκειται να εξακριβώσει.
            
         
               2)
            
            
               Η σημείωση 1 του κεφαλαίου 25 της Συνδυασμένης Ονοματολογίας που περιλαμβάνεται στο παράρτημα I του κανονισμού 2658/87, όπως τροποποιήθηκε με τον κανονισμό 1549/2006, έχει την έννοια ότι προϊόντα που υποβλήθηκαν σε επεξεργασία έχουσα ως συνέπεια τη χρήση χημικών ουσιών και την αφαίρεση ακαθαρσιών δύνανται να καταταγούν στη δασμολογική κλάση 2508 της Συνδυασμένης αυτής Ονοματολογίας μόνον αν η εν λόγω επεξεργασία δεν μετέβαλε τη δομή της επιφάνειάς τους, πράγμα που στο εθνικό δικαστήριο απόκειται να καθορίσει.
            
         
      (1)  ΕΕ C 303 της 6.10.2012.